Η επίδραση του μαθησιακού ύφους και του κειμενικού είδους στην αναγνωστική κατανόηση των μαθητών με ενδείξεις μαθησιακών δυσκολιών
Creators: name: Τράντα, Βασιλική Χρήστου
Publisher: name: Aristotle University of Thessaloniki
Year: 2019
Subjects: Μαθησιακές δυσκολίες
Μαθησιακό ύφος
Αναγνωστική κατανόηση
Κειμενικό είδος
Αφηγηματικά κείμενα
Πληροφοριακά κείμενα
Learning difficulties
Learning style
Reading comprehension
Text type
Narrative text
Expository text

description: Σκοπός της ερευνητικής εργασίας είναι να μελετήσει τις διαφορές που παρουσιάζουν στο μαθησιακό ύφος, στο κειμενικό είδος και στην αναγνωστική κατανόηση οι μαθητές με ενδείξεις μαθησιακών δυσκολιών σε σύγκριση με τους τυπικής ανάπτυξης συνομηλίκους τους, καθώς και να διερευνήσει την επίδραση του μαθησιακού ύφους και του κειμενικού είδους στην αναγνωστική κατανόηση. Η επιλογή των 49 μαθητών, που συγκρότησαν τις δύο ερευνητικές ομάδες, πραγματοποιήθηκε με το ανιχνευτικό κριτήριο μαθησιακών δυσκολιών LDDI (Learning Disabilities Diagnostic Inventory), το οποίο δόθηκε στους εκπαιδευτικούς 148 μαθητών και μαθητριών που φοιτούσαν στην τετάρτη και πέμπτη τάξη ενός δημόσιου δημοτικού σχολείου του νομού Δωδεκανήσου. Για την διεξαγωγή της έρευνας χρησιμοποιήθηκαν: α. δύο αναγνωστικά κείμενα, ένα αφηγηματικό και ένα πληροφοριακό β. δύο δοκιμασίες επίδοσης για την αξιολόγηση της αναγνωστικής κατανόησης των κειμένων, εκ των οποίων η μία περιείχε ερωτήσεις κατανόησης και η άλλη απαιτούσε την νοηματική απόδοση των κειμένων και γ. μια ατομική ημι-δομημένη συνέντευξη με κάθε μαθητή για την ανάδειξη του μαθησιακού του ύφους. Αναφορικά με την απόκλιση των δύο ερευνητικών ομάδων στην αναγνωστική κατανόηση, αξιολογήθηκαν οι επιδόσεις των μαθητών της ομάδας ελέγχου (μαθητές τυπικής ανάπτυξης) και της πειραματικής ομάδας (μαθητές με ενδείξεις μαθησιακών δυσκολιών) στις δύο δοκιμασίες. Στην πρώτη δοκιμασία που αφορούσε την απόκριση στις ερωτήσεις κατανόησης, διαπιστώθηκε διαφορά επίδοσης μεταξύ των δύο ομάδων μαθητών, με υπεροχή των μαθητών τυπικής ανάπτυξης. Η διαφορά στην ορθότητα των απαντήσεων του αφηγηματικού κειμένου μεταξύ της πειραματικής ομάδας και της ομάδας ελέγχου αν και μεγάλη δεν είναι στατιστικά σημαντική ενώ στην επίδοση της ορθότητας απαντήσεων του πληροφοριακού κειμένου, η διαφορά μεταξύ των ερευνητικών ομάδων αναδεικνύεται μεγάλη και στατιστικά σημαντική. Επίσης, η υπεροχή των μαθητών τυπικής ανάπτυξης έναντι των μαθητών με ενδείξεις μαθησιακών δυσκολιών, διαπιστώθηκε και στη δεύτερη δοκιμασία αξιολόγησης της αναγνωστικής κατανόησης, η οποία απαιτούσε τη γραπτή απόδοση νοήματος των δύο κειμένων. Η διαφορά μεταξύ των δύο ερευνητικών ομάδων και στα δύο κειμενικά είδη εμφανίστηκε μεγάλη και στατιστικά σημαντική. Συγκρίνοντας, την επίδραση των κειμενικών ειδών στην επίδοση αναγνωστικής κατανόησης, τα ευρήματα της έρευνας ανέδειξαν πως οι μαθητές και των δύο ομάδων σημείωσαν πολύ καλύτερες βαθμολογίες στις δοκιμασίες αναγνωστικής κατανόησης του αφηγηματικού κειμένου. Εξετάζοντας, συγκεντρωτικά, την επιλογή του μαθησιακού ύφους στα δύο κειμενικά είδη των δύο ερευνητικών ομάδων διαπιστώθηκε ότι η ομάδα των μαθητών με ενδείξεις μαθησιακών δυσκολιών επέλεξε ολιστικές μεθόδους επεξεργασίας για την κατανόηση των δύο κειμένων, σε αντίθεση με την ομάδα μαθητών τυπικής ανάπτυξης που χρησιμοποίησαν αναλυτικές μεθόδους επεξεργασίας. Τα αποτελέσματα των στατιστικών ελέγχων ανέδειξαν πως η διαφορά των δύο ομάδων της έρευνας στην επιλογή μαθησιακού ύφους ήταν μεγάλη και στατιστικά σημαντική. Τέλος, εξετάστηκε η ύπαρξη συσχέτισης μεταξύ του μαθησιακού ύφους και της επίδοσης στην αναγνωστική κατανόηση των κειμενικών ειδών. Ο στατιστικός έλεγχος που διενεργήθηκε ανέδειξε την ύπαρξη στατιστικά σημαντικής συσχέτισης μεταξύ των δύο μεταβλητών. Επισημαίνεται πως τα ευρήματα της έρευνας είναι ενδεικτικά και γι’ αυτό το λόγο προτείνεται η διεξαγωγή περισσότερων ερευνών που θα μελετούν τις πτυχές του μαθησιακού ύφους και τη σύνδεσή του με την αναγνωστική κατανόηση και το κειμενικό είδος
description: The purpose of this research is to study the differences observed in students with evidence of learning disabilities in comparison with their typically developing peers regarding learning styles, text types and reading comprehension , as well as to investigate the effect different learning styles and text types have on reading comprehension. The selection of the 49 participants, who formed the two research groups, was carried out with the Learning Disabilities Diagnostic Inventory LDDI which was given to the teachers of the 148 students in the fourth and fifth grade of a public elementary school in the Dodecanese Prefecture. The research process included: a. two reading texts, one narrative and one informative b. two performance tests to assess the reading comprehension of the texts, one containing comprehension questions and the other requiring the written summary of each text. and c. an individual semi-structured interview of each student in order to identify his or her learning style. As far as the divergence of the two research groups in reading comprehension is concerned, the performance of the students in the control group (students with typical development) and the experimental group (students with indications of learning disabilities) were assessed in both tests. In the first test assessing responses to comprehension questions, a difference was observed in the performance of the two groups, with the typically developing students outcompeting the other group. The difference in the accuracy of responses regarding the narrative text between the experimental group and the control group, although big, is not statistically significant. However, the different degree of accuracy in the responses of the two research groups working on the informative text is substantial and statistically significant. Furthermore, the prevalence of typically developing students over students with signs of learning disabilities was also detected during the second reading comprehension assessment test which required summarizing the two texts. A considerable difference was observed between the two research groups in both text types is big and statistically significant. Comparing the effect of text types on reading comprehension performance, the study showed that students in both groups scored better on reading comprehension tests on narrative texts. Examining comprehensively which learning style was chosen by both research groups in their analysis of each text type we found that the group of students with signs of learning disabilities chose holistic processing as opposed to the typically developing students who used analytic processing. The results of the statistical tests showed that the difference between the two groups of research in the preferred learning style was large and statistically significant. Finally, the relationship between learning style and reading comprehension of different text types was examined. Statistical analysis showed a statistically significant correlation between the two variables. It is pointed out that the findings of the research are indicative and therefore it is suggested that further research be conducted to study the aspects of learning style and its relation to reading comprehension and text type